রুবেল

মাসুম পারভেজ রুবেল (জন্ম: ৩ মে ১৯৬০) হলেন একজন প্রখ্যাত বাংলাদেশী চলচ্চিত্র অভিনেতা, লড়াকু পরিচালক, প্রযোজক ও পরিচালক। তিনি বর্তমানে বাংলাদেশ চলচ্চিত্র শিল্পী সমিতির সহ-সভাপতি। বাংলাদেশ চলচ্চিত্রে তিনি মার্শাল কিংবদন্তি ও অ্যাকশন কিং হিরো হিসেবে সুপরিচিত। তিনি প্রায় দুই শতাধিক চলচ্চিত্রে অভিনয় করেছেন। তার উল্লেখযোগ্য চলচ্চিত্রগুলি হলো উত্থান পতন, উদ্ধার, বীরপুরুষ, বজ্রমুষ্টি, ও ভণ্ড। রুবেল ১৯৬০ সালে বরিশাল জেলায় জন্মগ্রহণ করেন। রুবেল ২২ বছর বয়সে পরপর দুইবার যথাক্রমে ১৯৮২ ও ১৯৮৩ সালে জাতীয় কারাতে চ্যাম্পিয়নশিপে স্বর্ণ পদক লাভ করেন। তিনি ঢাকা বিশ্ববিদ্যালয়ের রাষ্ট্রবিজ্ঞান বিভাগে পড়ার সময় ২৬ বছর বয়সে বড় ভাই মাসুদ পারভেজ ওরফে সোহেল রানা’র প্রযোজিত ও শহিদুল ইসলাম খোকন পরিচালিত ‘লড়াকু’ ছবির মাধ্যমে চলচ্চিত্রে আগমন করেন। রুবেল ছিলেন মার্শাল আর্টে পারদর্শী একজন নায়ক যার ছবিতে থাকতো নিত্য নতুন মারপিটের কৌশল। রুবেল বাংলা ছবিতে অ্যাকশন হিরো হিসেবে বেশি পরিচিত। এছাড়া লড়াকু নায়ক, বাংলার ব্রুসলী, সুপারষ্টার, মেগাস্টার নামেও পরিচিত।তিনি ২৪ বছর বয়সে ১৯৮৬ সালে "লড়াকু" চলচ্চিত্রে অভিনয় করার মধ্যে দিয়ে চলচ্চিত্রে প্রবেশ করেন। এই ছবি পরিচালনা করেন শহীদুল ইসলাম খোকন। এছাড়াও তিনি সামাজিক, রোমান্টিক, কমেডি ঘরানার ছবিও করছেন। পরবর্তীতে খোকনের সাথে জুটি বেঁধে ২৭টি ছবিতে অভিনয় করেছেন। ব্যতিক্রমী ভাবনার সব ছবি উপহার দিয়েছেন তারা দুজন। তাদের সব ছবিই পেয়েছে আকাশচুম্বী ব্যবসায়িক সাফল্য। তাদের দুজনের কাজের মধ্যে প্রায় সবগুলো ছবিই টানা হাউজফুলের রেকর্ড আছে। ২০০২ সালে মুক্তিপ্রাপ্ত ‘চাই ক্ষমতা’ রুবেল আর খোকন জুটির শেষ ছবি। নায়ক রুবেল অভিনীত কোন ছবিই প্রায় দেড় যুগের বেশি সময় ফ্লপ বা ব্যবসায়িক ভাবে ব্যর্থ হয়নি।এমনকি রুবেল অভিনীত প্রথম টানা ১০টি মুক্তিপ্রাপ্ত ছবিই ছিলো বাম্পারহিট এবং সুপার হিট। রুবেল শুধু একজন অভিনেতাই ছিলেন না, সেই শুরু থেকেই তিনি অভিনয়ের পাশাপাশি ফাইট ডিরেক্টর হিসেবেও সফল ছিলেন। তার সবগুলো ছবিতেই ‘দ্যা একশন ওয়ারিয়রস’ নামে একটি নিজস্ব ফাইটিং গ্রুপ ছিলো। রুবেল ১৯৮৫ সালের ১০ মার্চ সুলতানা পারভেজ নীলার সাথে বিবাহ বন্ধনে আবদ্ধ হন। তাদের এক ছেলে নীলয় পারভেজ নীলয়। তার জন্ম ১৯৮৬ সালের ২৫ মার্চ। ৯০ দশকের একেবারে শেষের দিকে রুবেল নিজে প্রযোজনা ও পরিচালনায় নামেন। ১৯৯৯ সালে রুবেল প্রযোজিত প্রথম ছবি বাঘের থাবা মুক্তি পায়। সেই ছবিতে প্রথম মৌসুমী, চম্পা, মুনমুনকে কাষ্ট করেন। ছবিটি ব্যবসায়িক ভাবে সফল হয়। পরের ছবি রুবেল পরিচালিত প্রথম চলচ্চিত্র ‘মায়ের জন্য যুদ্ধ’। এটি ২০০১ সালে মুক্তি পায়। তার প্রযোজিত ও পরিচালিত ছবি বিচ্ছু বাহিনী, একটি বিভাগে জাতীয় চলচ্চিত্র পুরস্কার পায় ২০০১ সালে এবং বছরের সেরা ছবি হিসাবে বিবেচিত হয়। তিনি এ পর্যন্ত ১৭টি চলচ্চিত্র পরিচালনা করেছেন। লাক্স আনন্দ ধারা পুরস্কার পেয়েছেন ১৯৯৮ সালে। বাচসাস পুরস্কার পেয়েছেন যথাক্রমে যুদ্ধা (২০০০) এবং বিচ্ছু বাহিনী (২০০১) চলচ্চিত্রের জন্য। এছাড়া সমগ্র অবদানের জন্য বিশেষ সম্মাননা পান ২০১৫ সালে। যা তিনি নেননি এবং শিল্পী সমিতি প্রদত্ত বিশেষ সম্মাননা ২০১৭ পান। "বাবা-ছেলের বন্ধুত্ব : নায়ক রুবেল ও ছেলে নিলয়"। কালের কণ্ঠ। ঢাকা, বাংলাদেশ। ১৯ ফেব্রুয়ারি ২০১৬। সংগ্রহের তারিখ ২ মার্চ ২০১৬।  বাংলা চলচ্চিত্রের ‘অ্যাকশন কিং’ রুবেল। The Daily Star Bangla। ২০২১-০৫-০৩। সংগ্রহের তারিখ ২০২১-০৫-০৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "সিনেমার খবর নেই, সমিতি নিয়ে মাতামাতি"। প্রথম আলো। সংগ্রহের তারিখ ১ জুন ২০২০।  "[WATCH NOW] Rubel returns with bigger, tougher looks!"। The Daily Star। ৫ ডিসেম্বর ২০১৫। সংগ্রহের তারিখ ২০১৮-০১-২৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Evergreen Zoom Bangladesh Foundation organises an event for children"। Dhaka Tribune। সংগ্রহের তারিখ ২০১৮-০১-২৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "After 40 years, Bangladesh lifts ban on Bollywood films"। NDTV.com। সংগ্রহের তারিখ ২০১৮-০১-২৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Bithi Sarkar signs for four new films"। The Independent। Dhaka। সংগ্রহের তারিখ ২০১৮-০১-২৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "রুবেলের সংসার জীবন"। ২৭ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১২ জুলাই ২০১৭।  "ঢাকাই সিনেমার কুংফু কিং চিত্রনায়ক রুবেলের জন্মদিন আজ"। jagonews24.com (ইংরেজি ভাষায়)। সংগ্রহের তারিখ ১৬ মে ২০২০।  উইকিমিডিয়া কমন্সে রুবেল সংক্রান্ত মিডিয়া রয়েছে। ইন্টারনেট মুভি ডেটাবেজে রুবেল  (ইংরেজি) বাংলা মুভি ডেটাবেজে রুবেল